## ΠΑΡΑΡΤΗΜΑ ΙΙ – ΤΕΧΝΙΚΕΣ ΠΡΟΔΙΑΓΡΑΦΕΣ

*.*

|  |  |  |  |  |  |  |
| --- | --- | --- | --- | --- | --- | --- |
| ΠΑΡΑΡΤΗΜΑ ΙΙ – ΤΕΧΝΙΚΕΣ ΠΡΟΔΙΑΓΡΑΦΕΣ – ΠΙΝΑΚΑΣ ΣΥΜΜΟΡΦΩΣΗΣ **Περιγραφή** | **Τεχνικές προδιαγραφές** | **Απαιτούμενα**  **Τεμάχια** | **Υποχρεωτική Απαίτηση** | **Απάντηση** | **Παραπομπή**  **Απάντησης** | **Τοποθεσία τελικής εγκατάστασης (κτήριο, όροφος, τίτλος χώρου)** |
| **«Αυτόματη Μηχανή που λειτουργεί με τις αρχές Αριθμητικού Ελέγχου για κοπή μετάλλων με ακτίνα Λέιζερ οδηγούμενη μέσω οπτικής ίνας»** | Ωφέλιμη επιφάνεια κοπής και χάραξης (τραπέζι εργασίας) τουλάχιστον 1m2 . Ελάχιστες διαστάσεις τραπεζιού εργασίας (ΜήκοςΧΠλάτος) 1.1mX0.9m  • Πηγή Laser τεχνολογίας Fiber Ισχύος τουλάχιστον 1KWatt  • Εκτιμώμενο χρόνο ζωής πηγής υπό κανονικές συνθήκες λειτουργίας της μηχανής τουλάχιστον 60.000 ώρες  • Δυνατότητα κοπής με Οξυγόνο, Άζωτο και Αέρα.  • Σύστημα οδήγησης αξόνων X, Y (επιφάνειας εργασίας) με κινητήρες servo (servo motors)  • Αυτόματο σύστημα κίνησης άξονα Ζ με δυνατότητα αυτόματης εστίασης (Autofocus) της δέσμης πάνω στο υλικό επεξεργασίας  • Μέγιστη ταχύτητα πρόωσης τουλάχιστον 60 m/min  • Εύρος ταχύτητας κοπής τουλάχιστον 0.01-20 m/min  • Ακρίβεια επανατοποθέτησης συστήματος κίνησης στους άξονες X, Y, Z (Reposition accuracy) καλύτερη του +- 0.04mm/m  • Πάχος γραμμής κοπής (δέσμης) μικρότερη των 0.25mm  • Μηχανισμός αυτόματης παρακολούθησης της επιφάνειας κοπής  • Να είναι μηχάνημα κλειστού τύπου και να διαθέτει τις απαραίτητες δικλείδες ασφάλειας του χειριστή (κουμπί πανικού, προστατευτικό καπάκι και πόρτες, σήμανση επικίνδυνων σημείων, εξόδους για σύνδεση μονάδας απαγωγής ρύπων)  • Να διαθέτει σήμανση CE με τα απαραίτητα έγγραφα που αποδεικνύουν την δήλωση συμμόρφωσης προς όλες τις εφαρμοστέες απαιτήσεις της Ευρωπαϊκής Ένωσης για το συγκεκριμένο τύπο μηχανήματος  • Να περιλαμβάνονται όλα τα απαραίτητα παρελκόμενα της μηχανής (υπολογιστική μονάδα, οθόνη λειτουργίας της μηχανής, λογισμικό οδήγησης μηχανής, κάτοπτρα, φακοί, σχάρες, καλώδια σύνδεσης, ψυκτική μονάδα πηγής, σετ φιαλών αερίων Οξυγόνου και Αζώτου με τις απαραίτητες σωληνώσεις και μανόμετρα) για την άμεση και απρόσκοπτη λειτουργία της  • Να περιλαμβάνεται η μεταφορά και εγκατάσταση του μηχανήματος σε κατάλληλο χώρο που θα υποδειχθεί από το Ίδρυμα καθώς και η πλήρης εκπαίδευση χειρισμού του μηχανήματος και του λογισμικού της σε 2 άτομα από το μόνιμο προσωπικό του Ιδρύματος που θα οριστούν ως υπεύθυνοι λειτουργίας του μηχανήματος  • Εγγύηση καλής λειτουργίας τουλάχιστον 2 ετών που να καλύπτει ανταλλακτικά και εργασία σε περίπτωση βλάβης.  • Να υπάρχει τεχνική υποστήριξη της μηχανής στην Ελλάδα με δυνατότητα και τηλεφωνικής υποστήριξης για καθοδήγηση επίλυσης μικροπροβλημάτων λειτουργίας της | **1** | **ΝΑΙ** |  |  | **Σχολή Αρχιτεκτόνων Μηχανικών, Πατησίων 42, κτήριο Τοσίτσα, αίθουσα Τ12μικρή (Τ12μ), ισόγειο, τίτλος χώρου: "Εργαστήριο Προπλασμάτων"** |

ΟΔΗΓΙΕΣ ΣΥΜΠΛΗΡΩΣΗΣ ΓΙΑ ΤΟΝ ΠΙΝΑΚΑ ΣΥΜΜΟΡΦΩΣΗΣ ΤΟΥ ΤΜΗΜΑΤΟΣ Α:

Η εμφάνιση τιμής / τιμών στην «ΤΕΧΝΙΚΗ ΠΡΟΣΦΟΡΑ» αποτελεί λόγο απόρριψης της προσφοράς.

Επίσης η «**ΤΕΧΝΙΚΗ ΠΡΟΣΦΟΡΑ**» πρέπει να περιέχει:

στοιχεία τεκμηρίωσης [π.χ. εγχειρίδια/τεχνικά φυλλάδια/prospectus χωρίς εμφάνιση τιμών, υπεύθυνες δηλώσεις (όπου απαιτείται η υποβολή τους) κ.λπ.]

οποιοδήποτε επιπλέον στοιχείο τεκμηριώνει πληρέστερα την Προσφορά και απαντά στις επιμέρους απαιτήσεις που τίθενται στην παρούσα Διακήρυξη

Στη Στήλη «**ΤΕΧΝΙΚΕΣ ΠΡΟΔΙΑΓΡΑΦΕΣ**», περιγράφονται αναλυτικά οι αντίστοιχοι τεχνικοί όροι, υποχρεώσεις, προδιαγραφές ή χαρακτηριστικά για τα οποία θα πρέπει να δοθούν αντίστοιχες απαντήσεις.

Αν στη στήλη «**ΥΠΟΧΡΕΩΤΙΚΗ ΑΠΑΙΤΗΣΗ**» έχει συμπληρωθεί η λέξη «ΝΑΙ» τότε η αντίστοιχη προδιαγραφή είναι υποχρεωτική για τον προσφέροντα, θεωρούμενη ως απαράβατος όρος σύμφωνα με την παρούσα Διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Στη στήλη «**ΑΠΑΝΤΗΣΗ**» σημειώνεται η απάντηση του προσφέροντος που έχει τη μορφή ΝΑΙ/ΟΧΙ. Απλή κατάφαση δεν συνιστά τεκμηρίωση της σχετικής απάντησης ούτε απόδειξη συμμόρφωσης με τις αντίστοιχες απαιτήσεις

Στη στήλη «**ΠΑΡΑΠΟΜΠΗ ΑΠΑΝΤΗΣΗΣ**» θα καταγραφεί η σαφής παραπομπή σε Παράρτημα της Τεχνικής Προσφοράς το οποίο θα περιλαμβάνει αριθμημένα Τεχνικά Φυλλάδια ή αναλυτικές τεχνικές περιγραφές των ειδών ή υπεύθυνες δηλώσεις (όπου απαιτείται η υποβολή τους) κ.λπ. που κατά την κρίση του προσφέροντος τεκμηριώνουν τα στοιχεία των απαντήσεων στις τεχνικές προδιαγραφές.

Είναι ιδιαίτερα επιθυμητή η πληρέστερη συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4 κ.λπ.).

Τονίζεται ότι είναι υποχρεωτική η απάντηση σε όλες τις τεχνικές προδιαγραφές και η παροχή όλων των πληροφοριών που ζητούνται.

**ΕΓΓΥΗΣΗ**

Σε όσα είδη απαιτείται εγγύηση πρέπει να γίνεται παραπομπή σε συγκεκριμένο έγγραφο τεκμηρίωσης της εν λόγω απαίτησης το οποίο να συνυποβάλλεται μαζί με τα υπόλοιπα έγγραφα τεκμηρίωσης της τεχνικής προσφοράς.